Naționala de fotbal a Braziliei a învins sâmbătă cu 1-0 Anglia pe Wembley, într-un meci amical. Golul a fost marcat în minutul 80 de Endrick, în vârstă de 17 ani, care a devenit cel mai tânăr jucător care a marcat într-un meci internațional de seniori pe Wembley.
"Dacă își păstrează atitudinea pe care a arătat-o până acum, va fi un nume foarte important în fotbalul brazilian și în fotbalul mondial", a spus Dorival despre adolescentul care urmează să ajungă la Real Madrid de la Palmeiras în iulie.
El a spus că a optat pentru a-l aduce pe Endrick de pe bancă în locul mai experimentatului Richarlison deoarece jucătorul lui Tottenham Hotspur încă se recuperează după o accidentare, relatează Reuters.
Brazilia ocupă locul șase în grupa sud-americană de calificare pentru Cupa Mondială din 2026, după o scădere de formă care l-a costat postul de selecționer pe Fernando Diniz în acest an.
(sursa: Mediafax)